rejauldu/bengali-wikipedia huggingface dataset:
রাজমহলের যুদ্ধ (১৩ জুলাই ১৫৭৬ খ্রিষ্টাব্দ; ১৫ রবিউসসানি ৯৮৪ হিজরি) মুঘল সাম্রাজ্য ও বাংলা সালতানাতের মধ্যে সংঘটিত হয়। এই যুদ্ধের পর বাংলা সালতানাতের পতন হয়।  পটভূমি হোসেন শাহি রাজবংশের সুলতান গিয়াসউদ্দিন মাহমুদ শাহ ১৫৩৮ সালে মারা যান। এর ফলে হোসেন শাহী রাজবংশের সমাপ্তি ঘটে। সমসাময়িক সময়ে মুঘল সম্রাট হুমায়ুন গৌড় জয় করেন। কিন্তু সুরি সাম্রাজ্যের প্রতিষ্ঠাতা শের শাহ সুরি তাকে চৌসার যুদ্ধে পরাজিত করে বাংলার ক্ষমতাপ্রাপ্ত হন।  পরবর্তীতে কররানী রাজবংশের উত্থান হয়। কররানীদের সাথে মুঘলদের সংঘর্ষ সৃষ্টি। শেষ কররানী শাসক সুলতান দাউদ খান কররানী মুঘল সেনাপতি মুনিম খানের কাছে তুকারয়ের যুদ্ধে পরাজিত হন। দুই পক্ষের মধ্যে কটক সন্ধি সম্পাদিত হয়। এর ফলে দাউদ খান বাংলা ও বিহারের অধিকার হারান এবং তার হাতে শুধু উড়িষ্যার শাসনভার থাকে। তবে এই চুক্তি দীর্ঘস্থায়ী হয়নি। বারো ভূইয়াদের প্রধান ঈসা খান বাংলা থেকে মুঘল নৌবাহিনীকে বিতাড়িত করেছিলেন। মুঘল সেনাপতি মুনিম খান মারা গেলে দাউদ খান হৃত এলাকা জয়ের জন্য অভিযান শুরু করেন। তিনি উত্তর ও পশ্চিম বাংলা জয় করতে সক্ষম হন।  যুদ্ধ দাউদ খানের কাছ থেকে বাংলা জয়ের জন্য বাদশাহ আকবর তার সেনাপতি খান-ই-জাহান হোসেন কুলি বেগকে প্রেরণ করেন। দাউদ খানের সেনাপতি ছিলেন কালাপাহাড়, জুনায়েদ ও কুতলু খান। তার পক্ষে প্রায় তিন হাজার সেনা তিনি তেলিয়াগড়িতে জমায়েত করেন।  এখানে মুঘলদের সাথে আফগানদের যুদ্ধ সংঘটিত হয়। যুদ্ধে মুঘলরা তেলিয়াগড়ি দখল করে নেয়। মুঘলরা এরপর রাজমহলের দিকে এগিয়ে যায়। মুঘল সেনাপতি হোসেন কুলি বেগ কর্তৃক প্রায় চারমাস রাজমহল অবরুদ্ধ ছিল। মুঘলদের জন্য অতিরিক্ত সাহায্য হিসেবে বিহারের শাসক মুজাফফর খান পাঁচ হাজার ঘোড়সওয়ার এবং নৌপথে রসদ নিয়ে এগিয়ে আসেন। শক্তিমত্তার দিক থেকে মুঘলরা এগিয়ে থাকলেও তারা জলবায়ুগত সমস্যায় পতিত হয়।  এরপর রাজমহলে মুঘলদের এই সম্মিলিত বাহিনীর সাথে কররানীদের যুদ্ধ সংঘটিত হয়। দাউদ খান, জুনায়েদ, কালাপাহাড় ও কুতলু খান যথাক্রমে সেনাবাহিনীর মধ্য, বাম, ডান ও অগ্রভাগের নেতৃত্ব দেন।  ফলাফল এই যুদ্ধে কররানীরা পরাজিত হয়। দাউদ খান ধরা পড়েন এবং তাকে হত্যা করা হয়। কররানী রাজবংশের পতনের ফলে বাংলা সালতানাতের সমাপ্তি ঘটে এবং বাংলা মুঘল সাম্রাজ্যের একটি সুবা বা প্রদেশে পরিণত হয়। তবে ঈসা খানের নেতৃত্বে বারো ভূইয়ারা মুঘলদের বিরুদ্ধে প্রতিরোধ অব্যাহত রাখেন। ফলে বাংলায় পুরোপুরিভাবে মুঘলদের নিয়ন্ত্রণ প্রতিষ্ঠিত হয়নি।  তথ্যসূত্র  বিষয়শ্রেণী:মুঘল সাম্রাজ্য জড়িত লড়াই বিষয়শ্রেণী:বাংলা জড়িত লড়াই বিষয়শ্রেণী:বাংলার ইতিহাস বিষয়শ্রেণী:বাংলা সালতানাতের সামরিক ইতিহাস বিষয়শ্রেণী:১৫৭৬-এর সশস্ত্র সংঘাত
অম্বিকাপুর রেল সেতু ফরিদপুর সদর উপজেলার অম্বিকাপুর ইউনিয়নে অবস্থিত একটি রেল সেতু। ১৮৯৯ সালে রাজবাড়ী–ফরিদপুর রেলপথ স্থাপনের সময় এই সেতু নির্মাণ করা হয়েছিল। পরবর্তীতে ২০১০ নতুন করে রেলপথ স্থাপনের সময় পুরাতন সেতু ভেঙে ফেলা হয় এবং বর্তমান সেতুটি নির্মাণ করা হয়।   ইতিহাস  রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেন ৩৪ কিলোমিটার দীর্ঘ রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবির পরিপ্রেক্ষিতে ২০১০ সালের ১০ মার্চ থেকে এ রেল রুটে নতুন করে কাজ শুরু করা হয়। ৯০ কোটি টাকা ব্যয়ে ৪ বছর ধরে পুনরায় তৈরি করা হয় রেল লাইন। এরপর ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ।   চিত্রশালা    আরও দেখুন    জ্ঞানদিয়া রেল সেতু  গড়াই রেল সেতু   তথ্যসূত্র    বহিঃসংযোগ   বিষয়শ্রেণী:বাংলাদেশের রেল সেতু বিষয়শ্রেণী:ফরিদপুর জেলার দর্শনীয় স্থান
চিনাৎসু  নতুন নাম: Wolf কারণ: আমি আমার ব্যবহারকারী নাম বদল করতে চাই কারণ কখন আমি কোনও কম্পিউটারে থাকি যেটায় অভ্র বাংলা ইউনিকোড সিস্টেম নেই, তালে আমি লগ ইন করতে পারিনা, আমার যদি অন্য বাংলা টাইপিং প্রোগ্রামও থাকে, "ৎ" লেখা যায়না। এবং আমার সব ব্যবহারকারী অ্যাকাউন্ট ভারতীয় উইকিপিডিয়ায় আমি Wolf নামটা ব্যবহার করি। এটা যদি হয়, অন্য উইকিপিডিয়া থেকে ব্যবহারকারী easily আমাকে find করতে পারবে। অনুগ্রহ করে আমার প্রস্তাব বিবেচনা করুন। ধন্যবাদ। --Docwho (চিনাৎসু) ১৬:৩৮, ৩০ জানুয়ারি ২০০৭ (UTC)  করে দেয়া হয়েছে। অনুগ্রহ করে লগ আউট করে, পুনরায় লগ ইন করুন নতুন নামে। ধন্যবাদ। --রাগিব (আলাপ | অবদান) ১৬:৫৬, ৩০ জানুয়ারি ২০০৭ (UTC)
thumb|প্রতিকৃতি  ফ্রেডেরিক কাওলি, প্রথম ব্যারন কাওলি পিসি, জেপি (৯ অক্টোবর ১৮৫০ - ৩০ মার্চ ১৯৩৭), যিনি ১৯০৬ থেকে ১৯১৮ সালের মধ্যে স্যার ফ্রেডেরিক কাওলি, বিটি নামে পরিচিত ছিলেন, একজন ব্রিটিশ ব্যবসায়ী এবং লিবারেল পার্টির রাজনীতিবিদ ছিলেন। একজন ধনী তুলা ব্যবসায়ী হিসেবে তিনি ১৮৯৫ থেকে ১৯১৮ সালের মধ্যে পার্লামেন্টে প্রেস্টুইচের প্রতিনিধিত্ব করেছিলেন এবং ১৯১৬ থেকে ১৯১৮ সালের মধ্যে ল্যাঙ্কাস্টারের ডাচির চ্যান্সেলর হিসেবে দায়িত্ব পালন করেছিলেন। ১৯০৬ সালে তিনি একজন ব্যারনেট তৈরি করেন এবং ১৯১৮ সালে তিনি ব্যারন কাওলি হিসেবে উপাধি লাভ করেন।   পটভূমি এবং শিক্ষা  কাওলি চেশায়ারের বুনবারির প্রিস্টল্যান্ডসে জন্মগ্রহণ করেন। তিনি চেশায়ারের বিস্টন হলের স্যামুয়েল বার্ডের কন্যা হ্যারিয়েট বার্ডের গর্ভে টমাস কাওলির (১৮০৬-১৮৭৫) পুত্র ছিলেন। তিনি বুনবারির অ্যাল্ডারসি স্কুল এবং শেফিল্ডের ওয়েসলি কলেজে শিক্ষিত ছিলেন।   রাজনৈতিক জীবন  বাম|থাম্ব| ফ্রেডেরিক কাওলি, আনুমানিক ১৮৯৫ কাওলি ল্যাঙ্কাশায়ারের তুলা শিল্পের সাথে জড়িত ছিলেন, যা তাকে একজন ধনী ব্যক্তি করে তুলেছিল। ১৮৯৫ সালের সাধারণ নির্বাচনে তিনি প্রেস্টউইচের সংসদ সদস্য নির্বাচিত হন। এই আসনে তিনি ১৯১৮ সাল পর্যন্ত অধিষ্ঠিত ছিলেন। ১৯১৬ সালে তিনি প্রিভি কাউন্সিলের সদস্য হন।  তিনি ডেভিড লয়েড জর্জের যুদ্ধকালীন জোটে ল্যাঙ্কাস্টারের ডাচির চ্যান্সেলর নিযুক্ত হন। এই পদে তিনি ১৯১৮ সাল পর্যন্ত অধিষ্ঠিত ছিলেন। তাকে দারদানেলিস কমিশনেও নিযুক্ত করা হয়েছিল। ১৯০৬ সালে কাউলিকে ল্যাঙ্কাস্টারের কাউন্টি প্যালাটাইনের প্রেস্টউইচের ব্যারনেট পদে উন্নীত করা হয়  এবং ১৯১৮ সালে ল্যাঙ্কাস্টারের কাউন্টি প্যালাটাইনের প্রেস্টউইচের ব্যারন কাউলি হিসেবে লর্ড পদে উন্নীত করা হয়।  তিনি হেয়ারফোর্ডশায়ারের একজন শান্তির বিচারপতিও ছিলেন। কেন্দ্র|থাম্ব|300x300পিক্সেল| হেয়ারফোর্ডশায়ারের আই, সেন্ট পিটার এবং সেন্ট পলে কাওলি ভাইদের স্মরণে স্মারক   তথ্যসূত্র    বহিঃসংযোগ      বিষয়শ্রেণী:ডাচি অব ল্যাঙ্কাস্টারের অধ্যক্ষ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ওয়েসলি কলেজ, শেফিল্ডে শিক্ষিত ব্যক্তি বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:ইংরেজ শান্তির বিচারপতি বিষয়শ্রেণী:১৯৩৭-এ মৃত্যু বিষয়শ্রেণী:১৮৫০-এ জন্ম
সেসিয়া টিবিয়ালিস, এক ধরনের আমেরিকান বোলতা জাতীয় মথ, পপলার ক্লিয়ারুয়িং বোরার বা কটনউড ক্রাউন বোরার হলো সেসিডায়ে পরিবারের একটি মথ। এটি ব্রিটিশ কলাম্বিয়া, কলোরাডো, ইউটাহ, মিশিগান, মন্টানা, ওয়াশিংটন, ক্যালিফোর্নিয়া এবং অ্যারিজোনাসহ উত্তর আমেরিকায় পাওয়া যায়।Bug Guide  বাম|থাম্ব|200x200পিক্সেল প্রাপ্তবয়স্ক মথের দেহ কালো ও হলুদ বর্ণের ডোরাযুক্ত এবং ডানা স্বচ্ছ, বোলতার সাথে এদের মিল আছে।  লার্ভা সাধারণত লিলাক, গ্রীন এস, পপলার, অ্যাস্পেন, কটনউড এবং ট্রেম্বিলিং অ্যাস্পেন খেয়ে থাকে। এটি পপলার ও উইলো এবং সাধারণত হাইব্রিড পপলার স্টুল বিডের জন্য ক্ষতিকর কীট। এরা তাদের বাহক গাছের নিচের কাণ্ড এবং শিকড় উভয়ের কম্বিয়াল অঞ্চলের (ছাল-কাঠের জোড়াতে) সুরঙ্গতে বাস করে। প্রজাতিটির জীবনচক্র সম্পূর্ণ করতে দুই বছর সময় লাগে, লার্ভা হিসাবে দু'বার শীত অতিবাহিত করে। লার্ভা বাহক গাছের শিকড়গুলো খাওয়ার ফলে মাটিতে রেশম-রেখাযুক্ত কাঠের কুচি কুচি পিউপার চেম্বার হয়। এগুলি গাছের কাণ্ড খাওয়ার ফলে বাকলের ঠিক নিচে পিউপাতে পরিনত হয়। তাদের অবস্থানের উপর ভিত্তি করে, পিউপা জুনের শেষের দিকে বা জুলাইয়ের প্রথম দিকে প্রাপ্তবয়স্ক পতঙ্গ হিসাবে পরিনত হওয়ার আগে মাটি বা ছালের পৃষ্ঠের দিকে চলে আসে।   তথ্যসূত্র   বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
নুরুননাহার ফয়জননেসা (জন্ম: ১৯৩১ — মৃত্যু: ৩১ মার্চ, ২০০৪) বাংলাদেশের নারী শিক্ষাবিদ। তিনি ঢাকা বিশ্ববিদ্যালয়ের নির্বাচিত সিন্ডিকেট এবং জাতীয় বেতন কমিশনের প্রথম নারী সদস্য দৈনিক প্রথম আলো   জন্ম ও শিক্ষাজীবন  নুরুননাহার ফয়জননেসার জন্ম ১৯৩১ সালে। তার বাবার নাম খান সাহেব কাজী সদরুল। তিনি কলকাতার শাখাওয়াত মেমোরিয়াল বালিকা বিদ্যালয় এবং ভিক্টোরিয়া ইন্সস্টিটিউটে পড়াশোনা করেন। পরবর্তীতে তিনি চট্টগ্রাম সরকারি কলেজ থেকে ১৯৪৯ সালে স্নাতক সম্পন্ন করেন এবং ঢাকা বিশ্ববিদ্যালয় থেকে রাষ্ট্রবিজ্ঞান বিষয়ে স্নাতকোত্তর ডিগ্রি অর্জন করেন। শিক্ষাজীবন শেষে তিনি ঢাকা টিচার্স ট্রেনিং কলেজে প্রভাষক হিসেবে যোগ দেন। ১৯৬০ সালে যুক্তরাষ্ট্র সরকারের পূর্ণাঙ্গ বৃত্তি পেয়ে উচ্চতর ডিগ্রি অর্জন করেন। দ্য ডেইলি স্টার   কর্মজীবন  ১৯৬৯ সালে নুরুননাহার ফয়জননেসা ঢাকা বিশ্ববিদ্যালয়ের ল্যাবরেটরি স্কুলে অধ্যক্ষ হিসেবে যোগ দেন। পরবর্তীতে তিনি ঢাকা বিশ্ববিদ্যালয়ের ইন্সটিটিউট অব এডুকেশন অ্যান্ড রিচার্স (আইইআর) বিভাগে যোগ দেন এবং ১৯৯৪ সালে অধ্যাপক হিসেবে অবসর নেন। ঢাকা বিশ্ববিদ্যালয়ের রোকেয়া হলের প্রভোস্ট হিসেবেও দায়িত্ব পালন করেন নুরুননাহার ফয়জননেসা। দীর্ঘ কর্মজীবনের পাশাপাশি তিনি রেডিও বাংলাদেশ, ঢাকা বিশ্ববিদ্যালয় সিনেট, ঢাকা বিশ্ববিদ্যালয় সিন্ডিকেট, পে কমিশন, বাংলাদেশ পাবলিক অ্যাডমিনিস্ট্রেশন সেন্টার, ছায়ানট পর্ষদ, এশিয়ান রিজিওনাল পপুলেশন অ্যাসোসিয়েশন, রোকেয়া শাখাওয়াত অ্যালামনাই অ্যাসোসিয়েশন, বেগম রোকেয়া প্রবীন আবাসসহ নানা সংগঠন ও প্রতিষ্ঠানের সঙ্গে যুক্ত ছিলেন। এছাড়া তিনি কর্মজীবী নারীদের সন্তানদের লালন-পালন কেন্দ্র ছায়ানীড়ের প্রতিষ্ঠাতা ছিলেন।A gift to hold dear; The Daily Star  ব্যক্তিগত জীবন নুরুননাহার ফয়জননেসা’র স্বামী অধ্যাপক সৈয়দ মকসুদ আলী ঢাকা বিশ্ববিদ্যালয়ের শিক্ষক ছিলেন। তার কন্যা সাদিয়া আফরিন মল্লিক সাংবাদিক হিসেবে কর্মরত আছেন।নুরুননাহার ফয়জননেসা স্মরণে; দৈনিক প্রথম আলো   পুরস্কার ও সম্মাননা   বেগম রোকেয়া পদক   তথ্যসূত্র    বহি:সংযোগ   বিষয়শ্রেণী:১৯৩১-এ জন্ম বিষয়শ্রেণী:২০০৪-এ মৃত্যু বিষয়শ্রেণী:নদিয়া জেলার ব্যক্তি বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাঙালি শিক্ষাবিদ বিষয়শ্রেণী:১৯৩২-এ জন্ম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বেগম রোকেয়া পদক বিজয়ী বিষয়শ্রেণী:লেডি ব্র্যাবোর্ন কলেজের প্রাক্তন শিক্ষার্থী
ডুলাহাজারা সাফারি পার্ক (যা ডুলাহাজারা বঙ্গবন্ধু শেখ মুজিবুর রহমান সাফারি পার্করিদওয়ান আক্রাম. “বনে জঙ্গলে” (প্রিন্ট), ২৫ জানুয়ারি ২০১০ খ্রিস্টাব্দ, পৃ. ৮। মার্চ ১৮, ২০১০ খ্রিস্টাব্দ তারিখে সংগৃহীত। নামেও পরিচিত) ২০০১ খ্রিষ্টাব্দে বাংলাদেশের কক্সবাজারের চকোরিয়া উপজেলায় প্রতিষ্ঠিত একটি সাফারি পার্ক, যেখানে পশুপাখি মুক্ত অবস্থায় বিচরণ করে। এটি বাংলাদেশের প্রথম সাফারি পার্ক। কক্সবাজার জেলা সদর হতে উত্তরে পার্কটির দূরত্ব ৪৫ কি:মি: এবং চকরিয়া সদর হতে দক্ষিণে ১১ কি:মি: এর আয়তন প্রায় ৯০০ হেক্টর। সাফারী পার্ক হলো সরকার ঘোষিত এলাকা যেখানে বণ্যপ্রানীদেরকে তাদের প্রাকৃতিক পরিবেশে প্রতিপালন করা হয়।   বিবরণ  thumb|বঙ্গবন্ধু শেখ মুজিব সাফারি পার্ক ( ডুলাহাজারা সাফারি পার্ক নামেও পরিচিত) - এর প্রধান প্রবেশদ্বার। কক্সবাজার ডুলাহাজারা সাফারি পার্কটি কক্সবাজার জেলা সদর থেকে ৪৫ কিলোমিটার উত্তরে এবং চকরিয়া থানা থেকে ১১ কিলোমিটার দক্ষিণে, কক্সবাজার জেলা সদরের দক্ষিণ বন বিভাগের ফাসিঁয়াখালি রেঞ্জের ডুলাহাজারা ব্লকে অবস্থিত। ১৯৮২ সালে অবিভক্ত কক্সবাজার উত্তর বনবিভাগের কক্সবাজার জেলার চকরিয়া উপজেলাধীন ডুলাহাজারা ব্লকের ৪২.৫ হেক্টর বনাঞ্চল নিয়ে একটি হরিণ প্রজনন কেন্দ্র স্থাপন করা হয়। পরবর্তীতে ২০০১ সালে উঁচু-নিচু টিলাসমৃদ্ধ চিরসবুজ এ বনাঞ্চলের জীববৈচিত্র্য সংরক্ষণ ও আবাসস্থলের টেকসই উন্নয়নের লক্ষ্যে এর আয়তন ৯০০ হেক্টর বৃদ্ধি করে দেশের প্রথম সাফারি পার্ক হিসেবে ‘বঙ্গবন্ধু শেখ মুজিব সাফারি পার্ক কক্সবাজার’-এর যাত্রা শুরু হয়।  ডুলাহাজারা সাফারি পার্ককে কেউ কেউ সাফারি পার্ক বলতে রাজি নন, কারণ এখানে প্রাকৃতিক অবকাঠামোর বদলে অত্যাধুনিক ও কৃত্রিম অবকাঠামো গড়ে তোলা হয়েছে বেশি।  বাংলাদেশ বন বিভাগের দেয়া তথ্যমতে, এই পার্কটিতে বছরে প্রায় ১,০০,০০০ পর্যটক ভ্রমণ আসেন। পার্কের প্রবেশ মূল্য প্রাপ্ত বয়স্ক ৳৫০ (পঞ্চাশ টাকা), অপ্রাপ্ত বয়স্ক (৫-১৫ বছর) ৳২০ (বিশ টাকা), শিশু ৫ বছরের নীচে ফ্রি, বিদেশী দর্শনার্থী ৫ ডলার, শিক্ষা সফর ছাত্র সংখ্যা- ১-১০০ ৳ ৫০০ (পাঁচশত টাকা), ১০১-২৫০ ৳৮০০ (আটশত টাকা), পিকনিক স্পট প্রতি দলের জন্য ৳ ২০০০ (দুই হাজার টাকা)।   প্রাণীবৈচিত্র্য  ডুলাহাজারা সাফারি পার্ক মূলত হরিণ প্রজনন কেন্দ্র হিসেবে প্রতিষ্ঠিত হলেও এখানে বাঘ, সিংহ, হাতি, ভালুক, গয়াল, কুমির, জলহস্তী, মায়া হরিণ, সম্বর হরিণ, চিত্রা হরিণ, প্যারা হরিণ প্রভৃতি প্রাণীও রয়েছে। এই পার্কে স্বাদুপানির কুমির যেমন আছে, তেমনি আছে লোনা পানির কুমির। এছাড়াও ২০১৭ থেকে এ পার্কে তৈরী করা হয়েছে কৃত্রিম আফ্রিকান সাফারি যেখানে আফ্রিকান প্রাণী হিসেবে রয়েছে জেব্রা ও নু-হরিণ। বঙ্গবন্ধু শেখ মুজিব সাফারী পার্কে বিভিন্ন বেষ্টনীতে দেশি-বিদেশি বিভিন্ন প্রজাতির ৮৫টি পাখি, ৬৯টি সরীসৃপ ও ১৫০টি স্তন্যপায়ী প্রাণী রয়েছে । এছাড়াও পার্কে হরিণ, বানর, বন বিড়াল, মেছোবাঘ, বুনো শূকর, সজারু, বনমোরগ, ফিঙে, ঘুঘু, চিলসহ বিভিন্ন প্রজাতির প্রাণী উন্মুক্ত অবস্থায় রয়েছে। এছাড়া শীতকালে বিভিন্ন প্রজাতির পাখির কলতানে মুখরিত হয়ে ওঠে পার্কের বিভিন্ন লেক ও জলাশয়।  চিত্রশালা   তথ্যসূত্র    বহিঃসংযোগ     বিষয়শ্রেণী:সাফারি পার্ক বিষয়শ্রেণী:সংরক্ষিত বনাঞ্চল বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত এলাকা বিষয়শ্রেণী:কক্সবাজার জেলার দর্শনীয় স্থান বিষয়শ্রেণী:বাংলাদেশের উদ্যান
NOTE: If you reached this page via the current date box's "edit" link, check that the portal box has already been initiated with the following wiki code (use copy/paste from the code below, if necessary, to correct any syntax errors):  {{Current events header|{{subst:CURRENTYEAR}}|{{subst:CURRENTMONTH}}|{{subst:CURRENTDAY}}}} <!-- All news items below this line --> * <!-- All news items above this line -->|}  Then save the page, before adding any news items. This will help insure the new day displays according to the Current Events portal design.  Note that the above items: CURRENTYEAR, CURRENTMONTH, and CURRENTDAY, all will display as positiveintegers once the page is saved.For example, the code to generate 27 March 2009 (Friday) in the box should appear as " . . .Current events header|2009|3|27"  Before posting, please make sure you are familiar with posting guidelines:  Please log news events as complete sentences, in the present tense.  Only list items with news sources; stories without links will be removed.   News stories must be in the English language; no other languages please.  For each item, please update the most relevant linked article if it is appropriate.  Stories added to the main portal page should be of international interest. Stories of only regional or topical interest belong in their appropriate sub-pages, if any.  Do not list the ordinary deaths of prominent persons here. That's what recent deaths is for. Exceptions to this rule are made for persons of extreme prominence, such as Pope John Paul II, Omar Bongo, Michael Jackson, Corazon Aquino, or theJyoti Basu.  Please do not link to subscription-only sites such as AOL or WSJ (except in the unlikely event that a story is covered substantially better there than anywhere else).  Please avoid Yahoo! news links, as those URLs are temporary and die quickly! (You can use a search engine to get the original source.)  Example news item: *Early elections in November are announced in the [[Netherlands]]. [http://dailytelegraph.news.com.au/story/0,20281,19657647-5001028,00.html (Daily Telegraph)]
তালাকায় কুরা তেলেঙ্গানা এবং অন্ধ্রপ্রদেশের একটি জনপ্রিয় মাংসের খাবার। তেলুগু ভাষায় তালাকায় অর্থ ছাগল বা মেষশাবকের মাথা। তেঁতুল যোগ করা হলে একে তালাকাইয়া পুলুসুও বলা হয়।  তালাকা মানে "মাথা" এবং কুরা মানে "তরকারি"। এই থালায় মাথা বা ছাগল বা ভেড়া রান্না করা জড়িত। এটি তেলেঙ্গানার অনেক অনুষ্ঠান এবং উৎসবে সর্বাধিক ঘন ঘন পরিবেশিত পদ। এটি  অস্থিসন্ধি এবং পিঠের ব্যথার জন্য খুব ভাল, হাড়ের জন্য খুব ভাল ওষুধ।Talakaya Kura তেলেঙ্গানা ধরনের তালাকায়া কুরা বা মাটন তালাকায়া কুরা তেলেঙ্গানা এবং অন্ধ্রপ্রদেশের একটি জনপ্রিয় মাংসের খাবার। ভারতীয় গরম মশলা দিয়ে রান্না করা হলে এই ছাগলের মাথার তরকারি আরও ভাল স্বাদ প্রদান করে। ছাগলের মাথার এই পদ অন্যান্য মাংসের খাদ্যের রান্নার অনুরূপ। সাধারণত, একটি ছাগলের মাথা পোড়াতে হয় এবং তারপরে সঠিকভাবে পরিষ্কার করতে হয়। মাথা পোড়ানোর পরে কয়েকটি জায়গায়, জীবাণুমুক্ত করার জন্য হলুদ গুঁড়ো প্রয়োগ করা হয়। ছাগলের ছোট মাথায় রান্না করা হলে, সহজেই রান্না হয়ে যায় তবে বয়স্ক ছাগল হলে সেগুলি কখনও কখনও রান্না করতে বেশ সময় নেয়। মশলা দিয়ে রান্না করা হলে এবং কম সময়ের মধ্যে চাপ দিয়ে রান্না করা হলে, হাড় থেকে খনিজ পদার্থগুলি বের হয়ে যায় এবং দুর্দান্ত স্বাদ থাকে। ভাত বা রুটির সাথে এই তালাকায় কুরা খাওয়া হয়। Talakaya Kura তথ্যসূত্র  বিষয়শ্রেণী:ভারতীয় রন্ধনশৈলী বিষয়শ্রেণী:ভারতীয় মাংসের পদ বিষয়শ্রেণী:তেলেঙ্গানার রন্ধনশৈলী
১৩তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের ত্রয়োদশ আয়োজন। ২০১০ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১১ সালে ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন জাহিদ হাসান। এ বছর মেরিল-প্রথম আলো আজীবন সম্মাননা পুরস্কার প্রদান করা হয় সঙ্গীতজ্ঞ ফিরোজা বেগমকে।  বিজয়ী ও মনোনীতদের তালিকা নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।  তারকা জরিপ  শ্রেষ্ঠ চলচ্চিত্র অভিনেতা শ্রেষ্ঠ চলচ্চিত্র অভিনেত্রীশাকিব খান - ভালোবাসলেই ঘর বাঁধা যায় না  কাজী মারুফ - ওরা আমাকে ভাল হতে দিল না  চঞ্চল চৌধুরী - মনের মানুষ  ফেরদৌস আহমেদ – জাগো  মামনুন হাসান ইমন - গহীনে শব্দমৌসুমী - গোলাপী এখন বিলাতে  অপু বিশ্বাস - ভালোবাসলেই ঘর বাঁধা যায় না  আনিকা কবির শখ - বলোনা তুমি আমার  পূর্ণিমা - পরাণ যায় জ্বলিয়া রে  শাবনূর - এভাবেই ভালবাসা হয় শ্রেষ্ঠ টিভি অভিনেতা শ্রেষ্ঠ টিভি অভিনেত্রীজাহিদ হাসান - গ্র্যাজুয়েট  চঞ্চল চৌধুরী - জামাই মেলা  মাহফুজ আহমেদ - চৈতা পাগল  মোশাররফ করিম - এফএনএফ  শহীদুজ্জামান সেলিম - লীলাবতী নুসরাত ইমরোজ তিশা - গ্র্যাজুয়েট  আফসানা আরা বিন্দু - লীলাবতী  তারিন জাহান - জলকণা জয়া আহসান - চৈতা পাগল  সুমাইয়া শিমু - ললিতা |- ! style="background:#EEDD82; width=40%"| শ্রেষ্ঠ কণ্ঠশিল্পী (পুরুষ) ! style="background:#EEDD82; width=40%"| শ্রেষ্ঠ কণ্ঠশিল্পী (নারী) |- |হাবিব ওয়াহিদ - "প্রজাপতি" (প্রজাপতি)|নাজমুন মুনিরা ন্যান্সি - "শিশির ভেজা"' ফাহমিদা নবী - "তবুও বৃষ্টি চাই"  দিলশাদ নাহার কনা - "প্রজাপতি" (প্রজাপতি)  বেবী নাজনীন - "ইচ্ছে করে ভালোবাসি"  সাবরিনা পড়শী - পড়শী''  সমালোচক  শ্রেষ্ঠ চলচ্চিত্র শ্রেষ্ঠ চলচ্চিত্র পরিচালকরানওয়ে - তারেক মাসুদ ও ক্যাথরিন মাসুদ| valign="top" |আবু সাইয়ীদ - অপেক্ষা  খালিদ মাহমুদ মিঠু - গহীনে শব্দ  তারেক মাসুদ - রানওয়ে শ্রেষ্ঠ চলচ্চিত্র অভিনেতা শ্রেষ্ঠ চলচ্চিত্র অভিনেত্রীজয়ন্ত চট্টোপাধ্যায় - অপেক্ষা চঞ্চল চৌধুরী - মনের মানুষমিরানা জামান - অপেক্ষা রাবেয়া আক্তার মনি - রানওয়ে |- ! style="background:#EEDD82; width=40%"| শ্রেষ্ঠ নাট্যকার ! style="background:#EEDD82; width=40%"| শ্রেষ্ঠ নাট্য নির্দেশক |- |ইফতেখার আহমেদ ফাহমি - সেলুলয়েড ম্যান|অনিমেষ আইচ - কাঁটা|- ! style="background:#EEDD82; width=40%"| শ্রেষ্ঠ টিভি অভিনেতা ! style="background:#EEDD82; width=40%"| শ্রেষ্ঠ টিভি অভিনেত্রী |- | valign="top" |শহীদুজ্জামান সেলিম - কাঁটা| valign="top" |দীপান্বিতা হালদার - কাঁটা'''  আজীবন সম্মাননা  ফিরোজা বেগম  আরও দেখুন  ৩৫তম জাতীয় চলচ্চিত্র পুরস্কার (বাংলাদেশ)  তথ্যসূত্র  বহিঃসংযোগ    বিষয়শ্রেণী:২০১১-এর চলচ্চিত্র পুরস্কার বিষয়শ্রেণী:২০১১-এর টেলিভিশন পুরস্কার
দি কাইমান (এল কাইমানো বা কুমির) ২০০৬ সালে মুক্তিপ্রাপ্ত একটি ইতালীয় হাস্যরসাত্মক নাট্য চলচ্চিত্র। নান্নি মোরেত্তি ছবিটি পরিচালনা করেছেন। ২০০৬ সালের সংসদ নির্বাচনের ঠিক আগে ছবিটি মুক্তি পায়। উক্ত নির্বাচনে প্রধানমন্ত্রী সিলভিও বেরলুসকোনি পরাজিত হন। বেরলুসকোনির জীবনের উত্থান-পতনই ছবিটিতে চিত্রিত হয়েছে। ২০০৬ সালের কান চলচ্চিত্র উৎসবেও ছবিটি দেখানো হয়।   কাহিনীসংক্ষেপ   সাম্যবাদী দলের দুইজন তরুণ সদস্যের বিয়ের অনুষ্ঠান চলছে । দলেরই একজন কর্মকর্তা বিবাহ অনুষ্ঠানের পৌরোহিত্য করছেন। মাও সে তুং এর পোস্টারের নিচে কনে বরকে অকস্মাৎ বল্লম দিয়ে আঘাত করে। এর ফলে পুলিশ তাকে ধাওয়া করে। - এটা হলো কাত্তারাত্তে (চোখের ছানি) ছবির সমাপ্তিদৃশ্য। এটি একটি ১০ বছর পুরনো অ্যাকশনধর্মী চলচ্চিত্র, যেটি অদ্ভুত চরিত্রের চিত্র প্রযোজক ব্রুনো বনোমোর সম্মানে সিনেমা হলে প্রদর্শিত হচ্ছিল। ১৯৭০ এর দশকে তার স্ত্রী পাওলাকে অভিনেত্রী করে সে কিছু বস্তাপচা ছবি নির্মাণ করে। তার দুইজন তরুণ পুত্রসন্তান রয়েছে, যাদের সে ও পাওলা ভালোবাসে। প্রদর্শনীর সময় একজন তরুণ নারী তাকে একটি চিত্রনাট্য দেয়, যা অবলম্বনে নারীটি ব্রুনোর সহায়তায় চলচ্চিত্র নির্মাণ করতে চান।  আমেরিকা আবিষ্কারের পর কলম্বাসের প্রত্যাবর্তন নিয়ে সে একটি চলচ্চিত্র নির্মাণের সিদ্ধান্ত গ্রহণ করে। কিন্তু পরিচালক ফ্রাঙ্কো কাসপিও কম বাজেটের কারণে পদত্যাগ করে। হঠাৎই ব্রুনোর কাছে কোনো প্রকল্প নেই ; কোনো অর্থায়ন নেই।  মড়ার উপর খাঁড়ার ঘা - ব্রুনোর স্ত্রী পাওলা তার কাছ থেকে আলাদা হয়ে যেতে চায়। সে শিল্পভিত্তিক কর্মজীবন গড়ে তুলতে চায়।  ব্রুনো তরুণ নারী প্রদত্ত চিত্রনাট্যটি পড়ে বুঝতে পারে, এটি সিলভিও বেরলুসকোনির জীবনী নিয়ে লেখা। বেরলুসকোনি একজন বিত্তশালী ব্যবসায়ী, যিনি তার মালিকানাধীন টিভি চ্যানেলগুলো ব্যবহার করে রাজনৈতিক জীবনে সাফল্য অর্জন করেছেন। ব্রুনো বুঝতে পারে, ছবিটি নির্মাণ করতে গেলে রাজনৈতিক ও আইনি ঝামেলা পোহাতে হবে। এতৎসত্ত্বেও সে মেয়েটির কথায় ছবি বানাতে রাজি হয়। ছবিটি দেখায়, গোপন অর্থ, তহবিল কিংবা সুইস ব্যাংকের টাকা কীভাবে আবাসিক উন্নয়ন ব্যবসায়ী হিসেবে কাইমানোর ভিত্তি গড়ে দেয়। মেয়েটি আশা করে, ছবিটি ২০০৬ সালের নির্বাচনে ভোটারদের প্রভাবিত করবে।  ক্রমশই ব্রুনো চিত্রনাট্যকারের প্রতি দুর্বল হয়ে পড়ে। কিন্তু নেদারল্যান্ড ভ্রমণে গিয়ে সে আবিষ্কার করে, লেখিকা সমকামী। সে আরেকজন মহিলাকে বিয়ে করেছে এবং তাদের "মেড" নামে একজন পালিত ছেলেও আছে।  মুখ্য অভিনেতা মার্কো পুলিচি ছবিতে আর কাজ না করার সিদ্ধান্ত গ্রহণ করলে ছবিটির প্রযোজনা আরো সমস্যাজর্জরিত হয়ে পড়ে।  ছবিটি সম্পূর্ণ করার সব সম্ভাবনা একসময় অন্তর্হিত হয়। তবে ব্রুনো ছবিটির শেষ দৃশ্য চিত্রায়িত করার সিদ্ধান্ত নেয়। বেরলুসকোনি (মোরেত্তি নিজেই এ চরিত্রে অভিনয় করেন) বিচারালয় কক্ষে তার বিরুদ্ধে রায় শোনার জন্য প্রবেশ করে। বিচারকরা তাকে সাত বছরের কারাদণ্ডে দণ্ডিত করেন। ক্ষুব্ধ জনতা বিচারকদের দিকে মলোটভ ককটেল নিক্ষেপ করেন।  বেরলুসকোনির বিচারক-কাণ্ড এবং জনসংযোগ ক্ষমতা এ চলচ্চিত্রের অন্যতম বিষয়বস্তু। মোরেত্তির মতে, বিতর্কিত অতীত পেছনে ফেলে জনসংযোগের মাধ্যমেই বেরলুসকোনি ইতালীয় জনগণের সমর্থন আদায় করেন।   চরিত্রায়ণে    সিলভিও অরলান্দো- ব্রুনো  মার্গেরিতা বাই -পাওলা  জেসমিন ত্রিনকা - তেরেসা  মিশেল প্লাচিদো - মার্কো পুলিচ্চি/সিলভিও বেরলুসকোনি  নান্নি মোরেত্তি- নান্নি মোরেত্তি/সিলভিও বেরলুসকোনি  গিউলিয়ানো মন্তালদো - ফ্রাঙ্কো কাসপিও   তথ্যসূত্র    বহিঃসংযোগ     বিষয়শ্রেণী:২০০৬-এর চলচ্চিত্র বিষয়শ্রেণী:ইতালীয় চলচ্চিত্র বিষয়শ্রেণী:ইতালীয় হাস্যরসাত্মক চলচ্চিত্র বিষয়শ্রেণী:নান্নি মোরেত্তি পরিচালিত চলচ্চিত্র বিষয়শ্রেণী:চলচ্চিত্রনির্মাণ সম্পর্কে চলচ্চিত্র
গবাদি পশু বলতে গরু, মহিষ ও তাদের মতো গৃহপালিত পশুদের বোঝায়। গরু ও মহিষ বাদে গয়াল (Bos frontalis), চমরী গাই (Bos grunniens), বালি গরু (Bos domesticus), মার্কিন সমভূমি বাইসনের (Bison bison bison) মতো গৃহপালিত ও আধা-গৃহপালিত পশুদের অনেকসময় "গবাদি পশু" বলা হয়ে থাকে। সাধারণত চামড়া, দুধ ও মাংস উৎপাদনের জন্য গবাদি পশু পালন করা হয়।  অর্থনীতি চামড়া  দুধ  মাংস  তথ্যসূত্র  বিষয়শ্রেণী:বোভিনি বিষয়শ্রেণী:প্রাণিসম্পদ